cyanic-selkie/wikianc huggingface dataset:
VHDL
Σχεδίαση
Η σχεδίαση του υλικού μπορεί να γίνει σε ένα ολοκληρωμένο περιβάλλον ανάπτυξης για VHDL (για υλοποίηση FPGA τέτοια είναι το Xilinx ISE, το Altera Quartus, το Synopsys Synplify και το Mentor Graphics HDL Designer), ώστε να παραχθεί το σχηματικό διάγραμμα RTL του επιθυμητού κυκλώματος. Μετά από αυτό, το παραγόμενο σχηματικό διάγραμμα μπορεί να επαληθευτεί με χρήση λογισμικού προσομοίωσης που δείχνει τις κυματομορφές των εισόδων και των εξόδων του κυκλώματος μετά την δημιουργία του κατάλληλου testbench. Η δημιουργία του σωστού testbench για ένα κύκλωμα ή έναν κώδικα σε VHDL απαιτεί τον σωστό ορισμό των εισόδων.
Όταν ένα μοντέλο σε VHDL μεταφράζεται σε "πύλες και γραμμές" που αντιστοιχίζονται σε μια προγραμματιζόμενη λογική συσκευή όπως ένα CPLD ή ένα FPGA, τότε το πραγματικό υλικό είναι αυτό που ρυθμίζεται και δεν "εκτελείται" ο κώδικας VHDL σε κάποιου τύπου επεξεργαστή.
Πλεονεκτήματα
Το βασικό πλεονέκτημα της VHDL, όταν αυτή χρησιμοποιείται για σχεδίαση συστημάτων, είναι ότι επιτρέπει την περιγραφή (μοντελοποίηση) και την επαλήθευση (προσομοίωση) του επιθυμητού συστήματος, πριν τα εργαλεία σύνθεσης μεταφράσουν τη σχεδίαση σε πραγματικό υλικό (πύλες και γραμμές).
Ένα άλλο όφελος της VHDL είναι ότι επιτρέπει τον ορισμό ταυτόχρονων συστημάτων (concurrent systems). Η VHDL είναι γλώσσα ροής δεδομένων, σε αντίθεση με τις διαδικαστικές γλώσσες προγραμματισμού όπως η BASIC, η C και η συμβολική γλώσσα, οι οποίες εκτελούνται ακολουθιακά, με κάθε εντολή να ακολουθεί την προηγούμενη.
Ένα έργο σε VHDL έχει πολλές εφαρμογές. Ένα μπλοκ υπολογισμού (calculation block) δημιουργείται μια φορά αλλά μπορεί να χρησιμοποιηθεί σε άλλα έργα. Μπορούν επίσης να ρυθμιστούν διάφορες παράμετροι διαμόρφωσης και λειτουργίας του μπλοκ (παράμετροι χωρητικότητας, το μέγεθος της μνήμης, η βάση των στοιχείων (element base), η σύνθεση μπλοκ και η δομή διασύνδεσης).
Ένα έργο σε VHDL είναι επίσης μεταφέρσιμο. Αν έχει δημιουργηθεί για μια βάση στοιχείων, μπορεί να μεταφερθεί σε μια άλλη βάση, για παράδειγμα σε ένα VLSI με διάφορες τεχνολογίες.
Παραδείγματα σχεδίασης
Στην VHDL, μια σχεδίαση αποτελείται τουλάχιστον από μια οντότητα (entity) που περιγράφει τη διεπαφή και μια αρχιτεκτονική (architecture) που περιέχει την πραγματική υλοποίηση. Επιπλέον, οι περισσότερες σχεδιάσεις εισάγουν στον κώδικά τους μονάδες της βιβλιοθήκης (library modules). Κάποιες σχεδιάσεις περιλαμβάνουν πολλαπλές αρχιτεκτονικές και ρυθμίσεις (configurations).
Μια απλή πύλη AND σε VHDL μοιάζει με τον κώδικα που ακολουθεί:
Σε αρχάριους της VHDL, το παραπάνω παράδειγμα μπορεί να μοιάζει μεγάλο σε έκταση, σε σχέση με τη λειτουργικότητά του, πολλά μέρη του όμως είναι είτε προαιρετικά, είτε χρειάζεται να γραφούν μόνο μια φορά. Απλές συναρτήσεις όπως αυτή συνήθως είναι μέρη μιας μεγαλύτερης μονάδας, αντί να υπάρχει μια μονάδα για κάτι τόσο απλό. Επιπλέον, η χρήση στοιχείων όπως ο τύπος <tt>std_logic</tt> μπορεί να φαίνονται ότι δε χρειάζονται - κάποιος θα μπορούσε να χρησιμοποιήσει τον ενσωματωμένο τύπο <tt>bit</tt> και να αποφύγει την εισαγωγή της βιβλιοθήκης στην αρχή του κώδικα. Η χρήση όμως αυτής της λογικής 9 τιμών (<tt>U</tt>,<tt>X</tt>,<tt>0</tt>,<tt>1</tt>,<tt>Z</tt>,<tt>W</tt>,<tt>H</tt>,<tt>L</tt>,<tt>-</tt>) αντί για απλά bit (0,1) προσφέρει τον σχεδιαστή ένα πολύ ισχυρό εργαλείο προσομοίωσης και αποσφαλμάτωσης, το οποίο λείπει από τις άλλες γλώσσες περιγραφής υλικού.
Στα επόμενα παραδείγματα φαίνεται ότι ο κώδικας VHDL μπορεί να γραφεί πολύ πιο σύντομα. Παρόλα αυτά, ένας σχεδιαστής με εμπειρία συνήθως αποφεύγει αυτές τις σύντομες μορφές και χρησιμοποιεί ένα πιο εκτεταμένο στυλ συγγραφής, για λόγους αναγνωσιμότητας και συντήρησης.
Συντιθέμενες δομές και πρότυπα VHDL
Η VHDL συχνά χρησιμοποιείται για δυο σκοπούς: την προσομοίωση ηλεκτρονικών σχεδιάσεων και τη σύνθεσή τους. Η σύνθεση είναι η διδαδικασία της μεταγλώττισης της VHDL και η αντιστοίχισή της με μια τεχνολογία υλοποίησης όπως τα FPGA ή τα ASIC. Πολλοί κατασκευαστές FPGA διαθέτουν δωρεάν (ή φτηνά) εργαλεία σύνθεσης VHDL για χρήση στα τσιπ τους, ενώ τα εργαλεία ASIC είναι συχνά πολύ ακριβά.
Δεν είναι όλες οι δομές της VHDL κατάλληλες για σύνθεση. Για παράδειγμα, πολλές δομές που ασχολούνται με το χρονισμό (όπως η <tt>wait for 10 ns;</tt>) δεν μπορούν να συντεθούν, αν και ισχύουν στην προσομοίωση. Αν και διαφορετικά εργαλεία σύνθεσης έχουν διαφορετικές δυνατότητες, υπάρχει ένα κοινό υποσύνολο της VHDL, το οποίο μπορεί να συντεθεί και ορίζει ποιες δομές της γλώσσας και ποια ιδιώματα αντιστοιχούν σε κοινό υλικό για πολλά εργαλεία σύνθεσης. Το IEEE 1076.6 ορίζει το υποσύνολο της γλώσσας που θεωρείται το επίσημο υποσύνολο για σύνθεση.
Ακολουθούν κάποια παραδείγματα κώδικα που μπορεί να συντεθεί:
πρότυπο MUX
Ο πολυπλέκτης ή 'MUX', όπως συχνά αποκαλείται, είναι μια απλή δομή που είναι πολύ κοινή στη σχεδίαση υλικού. Το παρακάτω παράδειγμα δείχνει έναν απλό MUX δύο-σε-ένα, με εισόδους <tt>A</tt> και <tt>B</tt>, επιλογέα <tt>S</tt> και έξοδο <tt>X</tt>. Γενικά υπάρχουν πολλοί άλλοι τρόποι να εκφραστεί ο ίδιος MUX σε VHDL.
Πρότυπο μανταλωτή (latch)
Ένας διαφανής μανταλωτής (transparent latch) είναι ένα bit μνήμης που ενημερώνεται όταν εμφανίζεται σήμα ενεργοποίησης. Όπως και πριν, υπάρχουν και άλλοι τρόποι να εκφραστεί αυτό σε VHDL.
Δισταθής Πολυδονητής τύπου D (D flip-flop]
Ο παρακάτω δισταθής πολυδονητής τύπου D (D flip-flop] λαμβάνει δείγματα από ένα σήμα εισόδου σε κάθε ανοδική (ή καθοδική) ακμή ενός ρολογιού. Το παράδειγμα έχει ασύγχρονη επαναφορά (τύπου active-high) και λαμβάνει δείγματα στην ανοδική ακμή του ρολογιού.
Ένας άλλος κοινός τρόπος να εκφραστεί στην VHDL η συμπεριφορά που προκαλείται από ακμές σημάτων είναι με την ιδιότητα σήματος 'event'. Ανάμεσα στο όνομα του σήματος και στο όνομα της ιδιότητας πρέπει να γραφτεί μια μονή απόστροφος.
Παράδειγμα: μετρητής
Το επόμενο παράδειγμα είναι ένας μετρητής προς τα πάνω με ασύγχρονη επαναφορά (reset), παράλληλη φόρτωση και ρυθμιζόμενο εύρος. Δείχνει πώς μπορεί να χρησιμοποιηθεί ο τύπος, πώς γίνεται η μετατροπή τύπων μεταξύ 'unsigned' και 'std_logic_vector', καθώς και τα χαρακτηριστικά γενικού προγραμματισμού της VHDL (generics). Τα τελευταία έχουν στενή σχέση με τις παραμέτρους ή τα πρότυπα άλλων κλασικών γλωσσών προγραμματισμού, όπως η C ή η C++.
Πιο πολύπλοκοι μετρητές μπορούν να προσθέσουν εντολές if/then/else στο <tt>rising_edge(CLK) elsif</tt> για να προσθέσουν και άλλες συναρτήσεις, όπως η ενεργοποίηση μέτρησης, η παύση ή η επανεκκίνηση μετά από κάποια τιμή, παράγοντας σήματα εξόδου (όπως τα σήματα μέτρησης τερματικών). Αυτά τα στοιχεία ελέγχουν πρέπει να δομούνται με την κατάλληλη σειρά και ιεραρχία, ώστε να παράγουν τις επιθυμητές προτεραιότητες και να ελαχιστοποιείται ο απαιτούμενος αριθμός λογικών επιπέδων.
Δομές για χρήση στην προσομοίωση
Ένα μεγάλο υποσύνολο της VHDL δε μπορεί να μεταφραστεί σε υλικό. Το υποσύνολο αυτό είναι γνωστό σαν το μη-συντιθέμενο (non-synthesizable) υποσύνολο ή το υποσύνολο μόνο για εξομοίωση (simulation-only subset) της VHDL και μπορεί να χρησιμοποιηθεί μόνο για πρωτότυπη υλοποίηση, προσομοίωση και αποσφαλμάτωση. Για παράδειγμα, ο εξής κώδικας θα δημιουργήσει ένα ρολόι με συχνότητα 50 MHz. Μπορεί, για παράδειγμα, να χρησιμοποιηθεί για να δοθεί ένα σήμα ρολογιού σε μια σχεδίαση κατά τη διάρκεια της προσομοίωσης. Αποτελεί όμως δομή μόνο για την εξομοίωση και δε μπορεί να υλοποιηθεί σε υλικό. Στο πραγματικό υλικό το σήμα του ρολογιού παράγεται εξωτερικά και μπορεί να κλιμακωθεί εσωτερικά με τη χρήση λογικής χρήστη ή εξειδικευμένου υλικού.
Αυτές οι δομές μόνο για προσομοίωση μπορούν να χρησιμοποιηθούν για την γρήγορη κατασκευή πολύπλοκων κυματομορφών. Μια τέτοια κυματομορφή μπορεί για παράδειγμα να χρησιμοποιηθεί σαν διάνυσμα ελέγχου για μια πολύπλοκη σχεδίαση ή σαν πρωτότυπο για κάποια λογική προς σύνθεση που θα υλοποιηθεί στο μέλλον.
Γιάκομπ ντε Μπάκερ
Ο Γιάκομπ ντε Μπάκερ (Jacob de Backer), ή αλλιώς Ζακ (Jacques), που γεννήθηκε μάλλον το 1555 και πέθανε περίπου το 1585, ήταν Φλαμανδός μανιεριστής ζωγράφος και σχεδιαστής που δραστηριοποιήθηκε στην Αμβέρσα μεταξύ των ετών 1571-1585.
Σύμφωνα με τον Κάρελ φαν Μάντερ, ο ντε Μπάκερ εγκαταλείφθηκε όταν ήταν ακόμη παιδί από τον πατέρα του, ο οποίος αναγκάστηκε να εγκαταλείψει την Αμβέρσα εξαιτίας μιας δικαστικής διαμάχης. Σπούδασε με τον Αντόνιο φαν Παλέρμο (Antonio van Palermo) και τον Χέντρικ φαν Στέινσβαϊκ Ι (Hendrik van Steenwijk I). Κατά τον φαν Μάντερ, ο φαν Παλέρμο τον εξαντλούσε τόσο πολύ που ο ντε Μπάκερ πέθανε στην αγκαλιά της κόρης του δασκάλου του σε ηλικία μόλις τριάντα ετών.
Ζωγράφιζε σύμφωνα με το υψηλό μανιεριστικό στυλ της Ρώμης και της Φλωρεντίας - ειδικότερα της γενιάς του Τζόρτζιο Βαζάρι - ωστόσο δεν φαίνεται να είχε ποτέ ταξιδέψει στην Ιταλία, αν και κάτι τέτοιο πιθανολογείται για την περίοδο 1570 - 1575. Η σειρά των έργων του με τίτλο «Τα επτά θανάσιμα αμαρτήματα» αγοράστηκε το 1594 από το γραμματέα του Αλεσσάντρο Φαρνέζε (Alessandro Farnese) και μεταφέρθηκαν στην Ιταλία. Οι πίνακες αυτοί βρίσκονται σήμερα στο Εθνικό Μουσείο Καποντιμόντε της Νάπολι.
Άλλα έργα που αποδίδονται στον ντε Μπάκερ είναι η «Δευτέρα Παρουσία», ένα τρίπτυχο με θέμα την Ημέρα της κρίσης για τον τάφο του Κριστόφ Πλαντέν στον καθεδρικό ναό της Αμβέρσας (περίπου 1589) και η «Αλληγορία των τριών εποχών του ανθρώπου» που βρίσκεται στο μουσείο Ερμιτάζ στην Αγία Πετρούπολη. Πολλές συνθέσεις του διακρίνονται για τα σύνθετα αλληγορικά θέματά τους, γεγονός που πιθανώς μαρτυρά πως ο ντε Μπάκερ έλαβε ουμανιστική εκπαίδευση και πως πελάτες του ήταν μέλη της ιντελιγκέντσιας της Αμβέρσας.
Δεν πρέπει να συγχέεται με τον ζωγράφο της χρυσής ολλανδικής περιόδου Γιάκομπ Μπάκερ (Jacob Adriaensz Backer, 1609 - 1651) από το Άμστερνταμ.
Πηγές
Κατηγορία:Φλαμανδοί ζωγράφοι Κατηγορία:Μανιερισμός Κατηγορία:Σχολή της Αμβέρσας
Γουόλσολ Φούτμπολ Κλαμπ
Η Γουόλσολ (αγγλικά: Walsall) είναι αγγλικός ποδοσφαιρικός σύλλογος από την ομώνυμη πόλη. Χρώματα της ομάδας είναι το κόκκινο και το άσπρο. Αγωνίζεται στις κατηγορίες του συστήματος ποδοσφαιρικών πρωταθλημάτων Αγγλίας.
Ιστορία
Ο σύλλογος ιδρύθηκε το 1988 ως Γουόλσολ Τάουν Σουίφτς. Το πρώτο τους παιχνίδι ήταν ένα φιλικό με αντίπαλο την Άστον Βίλα, η οποία κέρδισε με 4-0. Αποτέλεσε ένα από τα ιδρυτικά μέλη της Σέκοντ Ντιβίζιον το 1892. Η Γουόλσολ ΦΚ μετακινήθηκε στο Μπέσκοτ Στέιντιουμ το 1990.
Επιτυχίες
.
Παραπομπές
Κατηγορία:Ποδοσφαιρικές ομάδες Αγγλίας Κατηγορία:Ουόλσολ ΦΚ
Κύπελλο Κύπρου Β΄ Κατηγορίας (καλαθοσφαίριση ανδρών)
Το Κύπελλο Κύπρου Β' κατηγορίας καλαθοσφαίρισης ανδρών Κύπρου διεξάγεται υπό την αιγίδα της Κυπριακής Ομοσπονδίας Καλαθοσφαίρισης (ΚΟΚ) από το 2005. Αποτελεί το κύπελλο για την Β' κατηγορία στη καλαθοσφαίριση ανδρών στην Κύπρο.
Στο κύπελλο συμμετέχουν 14 ομάδες οι οποίες αγωνίζονται σε μονούς νοκ-αουτ αγώνες. Ο τελικός διεξάγεται σε ουδέτερο γήπεδο.
Τελικοί Κυπέλλου
Ακολουθούν αναλυτικά όλοι οι τελικοί Κυπέλλου από την ίδρυση του θεσμού μέχρι σήμερα:
Το κύπελλο της περιόδου 2019-20 διακόπηκε λόγω της πανδημίας του κορωνοιού.
Εξωτερικοί σύνδεσμοι
Ανδρων
Σόδομα και Γόμορρα
μικρογραφία|300x300εσ|Η καταστροφή των Σοδόμων και της [[Γόμορα|Γόμορας / Τζον Μάρτιν, 1852]] Τα Σόδομα και τα Γόμορρα  ήταν δύο θρυλικές βιβλικές πόλεις που έγιναν γνωστές από την αιφνίδια καταστροφή τους από τον Θεό για τη διαφθορά τους, οι οποίες βρίσκονταν στο νότιο άκρο της Νεκράς θάλασσας. Τα Σόδομα μαζί με τη Γόμορρα, την Αδαμά, τη Σεβωείμ και τη Σηγώρ αποτελούσαν τη λεγόμενη πεντάπολη της κοιλάδας Σιδδίμ.
Αναφέρεται τόσο στη Παλαιά Διαθήκη όσο και στη Καινή Διαθήκη, αλλά και στο Κοράνι, ότι υπέστη ολοκληρωτική καταστροφή από τον Θεό, με κυρίαρχη αιτία τον έκλυτο βίο και την ανηθικότητα των κατοίκων της.
Γεωγραφική θέση
Σύμφωνα με τους επιστήμονες, η πόλη Σόδομα βρισκόταν στις όχθες του ποταμού Ιορδάνη, γεγονός που την καθιστά σημαντικό εμπορικό δρόμο, όπως περιγράφεται και στη Βίβλο. Ακόμα, το μέγεθος της πόλης, την βοήθησε πολύ, ώστε να αναδειχθεί σε εμπορικό πέρασμα.
Η ομάδα των αρχαιολόγων, που πραγματοποιεί ανασκαφές στην περιοχή, έχει ανακαλύψει ίχνη παλατιού, πύργους, καθώς και αμυντικές ζώνες. Επίσης, εντοπίστηκαν προμαχώνες και χοντρά τείχη 10 μέτρα ύψους, με πύλες παρατηρητήρια και οδόστρωμα.
Η καταστροφή των πόλεων (θρησκευτική άποψη)
Στην Παλαιά Διαθήκη αναγράφεται η καταστροφή των δύο πόλεων.
''Μετά τη φιλοξενία του Αβραάμ, όταν ο Κύριος έφευγε από το σπίτι του είπε στον Αβραάμ: "Η κακή φήμη των Σοδόμων και των Γομόρρων διαδόθηκε πολύ και η αμαρτία τους είναι πολύ βαριά. Θα κατεβώ, λοιπόν, να εξακριβώσω αν αληθεύουν όλες αυτές οι διαδόσεις που έφτασαν ως εμένα". Οι δυο άγγελοι έφυγαν από το σπίτι του Αβραάμ και κατευθύνθηκαν προς τα Σόδομα. Αλλά ο Κύριος παρέμεινε ακόμη μαζί με τον Αβραάμ.''
Πλησίασε τότε ο Αβραάμ και του είπε: "θα καταστρέψεις τους δικαίους μαζί με τους αμαρτωλούς; Ίσως υπάρχουν κάποιοι δίκαιοι στην πόλη. θα τους καταστρέψεις κι αυτούς; Δε θα συγχωρήσεις την περιοχή για χάρη των λίγων δικαίων που βρίσκονται σ' αυτήν; Δε γίνεται να θανατώσεις δικαίους κι αμαρτωλούς μαζί, σαν να ήταν όλοι το ίδιο. Δεν είναι δυνατό! Ο κριτής όλης της γης δεν πρέπει να αποδώσει δικαιοσύνη;".
Τότε ο Θεος είπε: «Αν βρω στην πόλη των Σοδόμων 50 δικαίους, θα συγχωρήσω όλο τον τόπο για χάρη τους».
Ο κύριος με τη μορφή αγγέλων έφτασε στα Σόδομα, όπου φιλοξενήθηκε από τον ανιψιό του Αβραάμ, τον Λωτ. Αργά το βράδυ οι κάτοικοι των Σοδόμων περικύκλωσαν από παντού το σπίτι και ζητούσαν από τον Λωτ να τους παραδώσει τους ξένους. Ο Λωτ αρνούνταν, αλλά εκείνοι επέμεναν και τον έσπρωχναν με τη βία. Οι άγγελοι τράβηξαν τον Λωτ μέσα στο σπίτι και έκλεισαν την πόρτα. Τύφλωσαν αυτούς που ήταν απ' έξω και είπαν στον Λωτ να πάρει τη γυναίκα του, τους γαμπρούς του και τις κόρες του και να φύγουν από την πόλη, χωρίς να σκεφτούν να γυρίσουν πίσω, καθώς ο Θεός είχε αποφασίσει ότι θα καταστρέψει αυτόν τον τόπο.
Παραπομπές
Κατηγορία:Γεωγραφία της Βίβλου
Ντεπορτίβο Νιουμπλένσε
Η Ντεπορτίβο Νιουμπλένσε είναι χιλιανή επαγγελματική ποδοσφαιρική ομάδα από την πόλη Τσιγιάν. Ιδρύθηκε στις 20 Αυγούστου 1916. Συμμετέχει στην Primera División de Chile. Έδρα της ομάδας είναι το Estadio Municipal Nelson Oyarzún Arenas, χωρητικότητας 12000 θεατών. Έχει κερδίσει 1 πρωτάθλημα Primera B το 1976, 1 Copa Apertura Segunda División το 1971, και 3 Tercera División (1986, 1992, 2004).
Εξωτερικοί σύνδεσμοι
Κατηγορία:Ποδοσφαιρικές ομάδες Χιλής Κατηγορία:Ιδρύσεις ποδοσφαιρικών ομάδων το 1916 Κατηγορία:Ντεπορτίβο Νιουμπλένσε
Ευκλείδης Σακελλάριος
Ο Ευκλείδης Σακελλάριος (1894-1967) ήταν σημαντικός Έλληνας χημικός μηχανικός του 20ού αιώνα, τακτικός Καθηγητής του Ε.Μ.Π. στην έδρα της Οργανικής Χημικής Τεχνολογίας.
Βιογραφικά στοιχεία
Ήταν ένας από τους τρεις γιούς του Ιωάννου Σακελλάριου, δικηγόρου Πειραιώς με καταγωγή από τα Μέγαρα.
Τέλειωσε τις Γυμνασιακές σπουδές στον Πειραιά. Φοίτησε στο Πανεπιστήμιο Αθηνών όπου αναγορεύτηκε Διδάκτωρ των Φυσικών Επιστημών αλλά και στην Ζυρίχη και στο Πολυτεχνείο του Μονάχου όπου αναγορεύτηκε επίσης Διδάκτορας με την επίβλεψη παγκοσμίου φήμης Καθηγητών.
Υπήρξε Πρόεδρος του Ανωτάτου Χημικού Συμβουλίου του Κράτους, Μέλος του Δ.Σ. του Βασιλικού Ιδρύματος Ερευνών, Μέλος του Ανωτάτου Συμβουλίου Ανασυγκροτήσεως, Πρόεδρος επιτροπών ανεγέρσεως πολύ σημαντικών ελληνικών βιομηχανιών κ.α. Πρωτεργάτης και επιστημονικός Σύμβουλος των "Χρωματουργείων Πειραιώς", Διευθύνων Σύμβουλος της "Βιοχρώμ" Α.Ε, εμπνευστής δημιουργίας των πρώτων Ελληνικών Διυλιστηρίων Ασπροπύργου και των βιομηχανιών αζώτου της Πτολεμαΐδας.
Το 1931 εξελέγη Υφηγητής της Οργανικής Χημείας στο Εθνικό και Καποδιστριακό Πανεπιστήμιο Αθηνών και το 1948 τακτικός Καθηγητής και Διευθυντής του Εργαστηρίου της Οργανικής Χημικής Τεχνολογίας στο Εθνικό Μετσόβιο Πολυτεχνείο.
Τιμήθηκε με ανώτερα παράσημα του Βασιλείου της Ελλάδος και ανώτατα της Ομοσπονδιακής Δημοκρατίας της Γερμανίας.
Μάγδα Καρίνα
Η Μάγδα Καρίνα (Magdalena Karina Talamantes Descalzó, 27 Ιουλίου 1966 -) είναι Μεξικανή ηθοποιός.
Είναι κόρη της ηθοποιού και σκηνοθέτιδας Καρίνα Ντουπρές και εγγονή της ηθοποιού Μάγδα Γκουσμάν και του θεατρικού παραγωγού Χουλιάν Ντουπρές. Είναι θετή κόρη του ηθοποιού Κάρλος Ανσίρα.
Ξεκίνησε την ηθοποιία από μικρή ηλικία, ενώ το ντεμπούτο της στο θέατρο το έκανε σε ηλικία δεκαέξι ετών στην παράσταση El soldadito de plomo. Στην τηλεόραση εμφανίστηκε το 1982 στην τηλενουβέλα Déjame vivir.
Τα τελευταία χρόνια άλλαξε το όνομά της σε Καρίνα Ανσίρα, από τον θετό πατέρα της.
Εξωτερικοί Σύνδεσμοι
Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου
434 Ουγγαρία
Η Ουγγαρία (Hungaria) είναι αστεροειδής που περιφέρεται κοντά στο εσωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,21. Ανακαλύφθηκε το 1898 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την Ουγγαρία, όπου εκείνη τη χρονιά είχε γίνει ένα αστρονομικό συνέδριο. Η Ουγγαρία έδωσε το όνομά της στην Οικογένεια αστεροειδών της Ουγγαρίας. Είναι πιθανό η Ουγγαρία να συνδέεται ως προς την καταγωγή με τον αστεροειδή 3103 Έγκερ και τους ωμπρίτες.
Φυσικά χαρακτηριστικά
Οι διαστάσεις της Ουγγαρίας εκτιμώνται σε 13 ως 30 χιλιόμετρα (από επιπροσθήσεις) ή και σε 11, ενώ η μάζα της εκτιμάται σε 1,4 τρισεκατομμύριο τόνους για μέση πυκνότητα 2 gr/cm³. Ο φασματικός τύπος της είναι E, ενώ το άλβεδό της είναι 0,428. Η Ουγγαρία περιστρέφεται γύρω από τον εαυτό της μία φορά κάθε 26 ώρες και 31 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Ουγγαρια
Σαλέμ Εμπακατά
Ο Σαλέμ Εμπακατά, (γαλλικά: Salem M'Bakata) γεννημένος στις 19 Απριλίου 1998 στην Λαϊκή Δημοκρατία του Κονγκό, είναι ένας Γαλλο-κονγκολέζος ποδοσφαιριστής που αγωνίζεται ως δεξί μπακ στην Gaziantep F.K. . Προηγουμένως αγωνίζονταν στον Άρη Θεσσαλονίκης. Αν και γεννήθηκε στην Κινσάσα στη Λαϊκή Δημοκρατία του Κονγκό, ο Σάλεμ Εμπακατά σε βρεφική ηλικία, μετανάστευσε με τη μητέρα του, στη Γαλλία, όπου και μεγάλωσε στο Λε Με-συρ-Σεν.
Ποδοσφαιρική καριέρα
Έχοντας ξεκινήσει το ποδόσφαιρο, ως δεξί εξτρέμ, στα τμήματα υποδομών της τοπικής Λεμ Με Σπορτ Φουτμπόλ, ο Εμπακατά συνέχισε στα τμήματα υποδομής της ΣΚ Βρετάν, μιας καταξιωμένης ποδοσφαιρικής ακαδημίας στο Ιλ-ντε-Φρανς, προτού τον εντοπίσει και τον εντάξει στις ακαδημίες της, η Σοσό το 2015. Σε ηλικία 20 ετών, ο Εμπακατά υπέγραψε το πρώτο του επαγγελματικό συμβόλαιο με την Σοσό. Ο πρώην εξτρέμ, που σταδιακά μετατράπηκε σε δεξί μπακ, πραγματοποίησε το επαγγελματικό του ντεμπούτο στις 27 Ιουλίου 2018 εναντίον της Γκρενόμπλ. Παρά τη δύσκολη σεζόν για τη Σοσό, που πάλευε να αποφύγει τον υποβιβασμό, ο Εμπακατά, στον πρώτο γύρο του πρωταθλήματος είχε 14 συμμετοχές στη βασική ενδεκάδα της ομάδας. Στο δεύτερο μισό της σεζόν, αντιμετώπισε έντονο ανταγωνισμό από τον Ράφα Ναβάρο που αγωνίζονταν στην ίδια θέση, και πραγματοποίησε μόνο πέντε εμφανίσεις. Παρά ταύτα, επέκτεινε το συμβόλαιό του στο τέλος της σεζόν 2018-19, έως τον Ιούνιο του 2021. Συνολικά με την πρώτη ομάδα της Σοσό αγωνίστηκε στη Λιγκ 2, από το 2018 έως το 2021, 67 φορές, έχοντας απολογισμό τέσσερις ασίστ. Το 2021, αρνήθηκε την πρόταση επέκτασης που του είχε κάνει ο Σοσό. Αφού έμεινε ελεύθερος, δοκιμάστηκε για μια εβδομάδα κι έφτασε πολύ κοντά στο να υπογράψει στο ελβετική Λουγκάνο, αλλά τελικά κατέληξε στο  Άρη Θεσσαλονίκης, το Φλεβάρη του 2022. Έκτοτε αγωνίζεται στους «κίτρινους» της Θεσσαλονίκης. Στις 17 Μαίου 2022, πέτυχε το πρώτο του γκολ με τα χρώματα του Άρη, αλλά και γενικότερα στην καριέρα του, σημειώνοντας το τρίτο γκολ της ομάδας του, στην εκτός έδρας νίκη επί του ΠΑΣ Γιάννενα με 0-3. Στις 11 Σεπτεμβρίου 2022, πέτυχε το δεύτερο του γκολ με τη φανέλα του Άρη, σημειώνοντας το δεύτερο τέρμα τέρμα της ομάδας του στην εκτός έδρας νίκη επί του Αστέρα Τρίπολης με 0-2. Ολοκλήρωσε την θητεία του στον Άρη, στις 8 Αυγούστου 2023, με απολογισμό 38 συμμετοχές και 2 τέρματα σε όλες τις διοργανώσεις.
Εθνική Κονγκό
Ήδη από το 2015, του είχε προταθεί να εκπροσωπήσει το Κονγκό, αγωνιζόμενος στην ομάδα Νέων (U20), σε έναν φιλικό αγώνα με την Αγγλία. Εντούτοις, είχε απορρίψει τη σχετική πρόταση, γιατί μόλις είχε φτάσει στη Σοσό και ήθελε πρώτα να εγκλιματιστεί στο περιβάλλον της νέας του ομάδας προτού φτάσει στην εθνική ομάδα. Αργότερα, κλήθηκε στην Εθνική Ανδρών του Κονγκό και συμμετείχε στις προπονήσεις της, χωρίς τελικά να επιλεγεί για να αγωνιστεί σε κάποιο αγώνα.
Στατιστικά στοιχεία ανά περίοδο
1 Οι ευρωπαϊκές συμμετοχές είναι στο Κόνφερενς Λιγκ
Εξωτερικές πηγές
Κατηγορία:Γάλλοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ΦΚ Σοσό Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές από τη Λαϊκή Δημοκρατία του Κονγκό Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Λιγκ 2 Κατηγορία:Γάλλοι ποδοσφαιριστές στο εξωτερικό
Ενιαίον Κόμμα
Ιστορικό
Στις βουλευτικές εκλογές του 1970 αναδείχθηκε πρώτο κόμμα στη Βουλή των Αντιπροσώπων με 15 έδρες, παρά το γεγονός ότι ήταν δεύτερο σε απόλυτο αριθμό ψήφων. Αυτό συνέβη λόγω του πλειοψηφικού εκλογικού συστήματος που διενεργήθηκαν οι εκλογές.
Το κόμμα δε συμμετείχε σε άλλες εκλογές. Ο Γλαύκος Κληρίδης προχώρησε στην ίδρυση του φιλο-δυτικού Δημοκρατικού Συναγερμού, πριν από τις εκλογές του 1976, ενώ ο Σπύρος Κυπριανού ίδρυσε το φιλό-μακαριακό Δημοκρατικό Κόμμα.
Β' Βουλευτική περίοδος
Μετά τις βουλευτικές εκλογές του 1970, το Ενιαίον Κόμμα εξέλεξε 15 βουλευτές. Η σύνθεση της Κοινοβουλευτικής Ομάδας ήταν η εξής:
King's Quest
Το 'King's Quest' είναι σειρά βιντεοπαιχνιδιών περιπέτειας που δημιουργήθηκε από την αμερικάνικη εταιρεία Sierra Entertainment. Η σειρά έχει αναγνωριστεί ως κλασική σειρά της λεγόμενης χρυσής περιόδου των παιχνιδιών περιπέτειας (περίπου 1985-1995) και ανέδειξε την Sierra ως μια από τις μεγαλύτερες εταιρείες στον χώρο. Το πρώτο παιχνίδι της σειράς King's Quest εντυπωσίασε όντας το πρώτο τρισδιάστατο βιντεοπαιχνίδι περιπέτειας. Η Ρομπέρτα Γουίλιαμς, συνιδρυτής και συνιδιοκτήτης της εταιρείας ήταν αυτή που με την προσωπική της συμβολή σχεδιάστηκαν όλα τα παιχνίδια της σειράς.
Παιχνίδια
Η Sierra δημιούργησε συνολικά 8 παιχνίδια από το 1984 ως το 1998:
Τίτλοι που κυκλοφόρησαν από μη εμπορικές ομάδες
Πολλοί φίλοι της σειράς από την στιγμή που η επίσημη εταιρεία έπαψε να ασχολείται ιδιαίτερα με τη δημιουργία σχετικών τίτλων, πήραν την πρωτοβουλία και δημιούργησαν ή πρόκειται να δημιουργήσουν παιχνίδια βασισμένα στον κόσμο του King's Quest:
Πηγές
Κατηγορία:Βιντεοπαιχνίδια περιπέτειας Κατηγορία:Βιντεοπαιχνίδια των Windows
Μαρίνο Φαλιέρο
Δόγης της Βενετίας
Την εποχή της εκλογής του ο πληθυσμός της Βενετίας ήταν έντονα δυσαρεστημένος από την κυβερνώσα αριστοκρατική τάξη λόγω της μεγάλης ήττας στην ναυμαχία του Πορτολούγκο (1354) από την Δημοκρατία της Γένοβας στον Γ΄ Βενετο - Γενουατικό πόλεμο. Ο Φαλιέρο έμαθε τα νέα για την εκλογή του ενώ βρισκόταν σε διπλωματική αποστολή στην Αβινιόν. Σε λίγους μήνες μετά την εκλογή του ο Φαλιέρο επιχείρησε με πραξικόπημα να πάρει όλες τις εξουσίες από τους αριστοκράτες. Η παράδοση αναφέρει ότι η δεύτερη σύζυγος του Αλουίκια Γκραντενίγκο προσβλήθηκε από τον αριστοκράτη και μετέπειτα δόγη Μικέλε Στεν αλλά σύμφωνα με μελέτη της Αντονέλλας Γκρινιόλα όλες οι Ιταλικές πόλεις εκείνη την εποχή προσπαθούσαν να αντικαταστήσουν τα ολιγαρχικά πολιτεύματα με απολυταρχικά.
Εκτέλεση
Η συνωμοσία οργανώθηκε πρόχειρα και αποκαλύφτηκε, ο Φαλιέρο παραδέχτηκε τις κατηγορίες (17 Απριλίου 1355), αποκεφαλίστηκε και το σώμα του ακρωτηριάστηκε. Άλλοι 10 συνωμότες κρεμάστηκαν σε δημόσια θέα στην πλατεία του Αγίου Μάρκου. Ο Μαρίνο Φαλιέρο καταδικάστηκε σε αιώνια αμαύρωση της μνήμης του, αφαιρέθηκε η προτομή του από την αίθουσα του Μεγάλου Συμβουλίου των δόγηδων και αντικαταστάθηκε με ένα μαύρο σάβανο που είναι ορατό ακόμα και σήμερα. Μια Λατινική επιγραφή πάνω στον σάβανο γράφει "η θέση αυτή προοριζόταν για τον Μαρίνο Φαλιέρο που αποκεφαλίστηκε για τα εγκλήματα του".
Έργα
Η ιστορία της αποτυχημένης συνομωσίας του Φαλιέρο παίχτηκε τα νεώτερα χρόνια σε έργα από τον Λόρδο Βύρων (1820) και τον Καζιμίρ Ντελαβίγκν (1829). Η τελευταία έκδοση μεταφέρθηκε σε όπερα από τον συνθέτη Γκαετάνο Ντονιτσέττι (1835). Οι τρεις διαφορετικές ιστορίες παρουσιάζουν τον Φαλιέρο να υπερασπίζεται την τιμή της συζύγου του. Ο Πρώσος συγγραφέας Ε. Τ. Α. Χόφμαν χρησιμοποιεί μια διαφορετική προσέγγιση στο έργο του "Δόγης και Δόγισσα" (1818), ο Γερμανός συνθέτης Ρόμπερτ Σούμαν τέλος θα γράψει μια όπερα βάση της ιστορίας που παρουσιάζει ο Χόφμαν.
Δείτε επίσης
Κατηγορία:Δόγηδες της Βενετίας
Ηλίας Ζούρος
Ο Ηλίας Ζούρος (11 Μαρτίου 1966), είναι Έλληνας προπονητής καλαθοσφαίρισης.
Βιογραφικά στοιχεία
Ξεκίνησε τη σταδιοδρομία του από τα εφηβικά τμήματα του Πανιωνίου, όπου έμεινε για τέσσερα χρόνια, κατακτώντας ένα Πρωτάθλημα Ελλάδος το 1993. Αργότερα εργάστηκε ως βοηθός προπονητή του Σπύρου Φώσκολου στην ανδρική ομάδα του Γ.Σ. Περιστερίου.
Επόμενοι σταθμοί του ήταν ο Εθνικός Πειραιώς και το Παλαιό Φάληρο, με το οποίο έφτασε κατά την περίοδο 1995-96 στον τελικό του Κυπέλλου Ε.Σ.ΚΑ.Ν.Α. Κατόπιν υπέγραψε συμβόλαιο με το Σπόρτιγκ Αθηνών, παραμένοντας στο σύλλογο ως βοηθός προπονητή για δύο χρόνια. Το 1997 μεταπήδησε στην ομάδα του Γ.Σ. Αμαρουσίου ως βοηθός του Κώστα Πετρόπουλου, όπου έμεινε για δύο χρόνια.
Την περίοδο 2003-04 μετέφερε τις δραστηριότητές του στο Λίβανο, όπου ανέλαβε την τεχνική ηγεσία της Σαζές Βηρυττού (Sagesse Beirut). Με την ομάδα αυτή κατέκτησε το Πρωτάθλημα Λιβάνου της περιόδου 2003-04, καθώς και το FIBA Asia Champions Cup. Παράλληλα ανακηρύχθηκε κορυφαίος προπονητής της χρονιάς στην Ασία για το 2004.
Την επόμενη χρονιά επέστρεψε στην Ελλάδα για λογαριασμό αρχικά της Νήαρ Ήστ και κατόπιν του Άρη Θεσσαλονίκης, όπου και παρέμεινε μέχρι το Δεκέμβριο του 2005. Από το καλοκαίρι του 2006 μέχρι το Δεκέμβριο του 2007 ανέλαβε την καθοδήγηση της γαλλικής ομάδας Παρί Ρασίνγκ Κλαμπ. Κατόπιν ο Ιάκωβος Φιλιππούσης τον παρότρυνε να επιστρέψει στην Ελλάδα για να αναλάβει τον πάγκο του Πανελληνίου Γ.Σ., όπου και παρέμεινε για 2,5 χρόνια. Κατά τη διάρκεια της θητείας του ο σύλλογος ολοκλήρωνε τις αγωνιστικές του υποχρεώσεις σταθερά στην κορυφαία πεντάδα της Α1 Εθνικής Κατηγορίας, ενώ παράλληλα έφτασε μέχρι τους τελικούς του EuroCup 2010, όπου και κατετάγη τέταρτος. Ο Ζούρος αναδείχθηκε δε Προπονητής της Χρονιάς για το EuroCup 2010.
Το καλοκαίρι του 2010 ο Ζούρος εξέφρασε την επιθυμία να μη συνεχίσει πλέον στο σύλλογο παρά την καλή του συνεργασία με τη διοίκηση, επικαλούμενος ως λόγο τη «μεγάλη καθυστέρηση συγκρότησης της ομάδας» που «ήλθε να προστεθεί σε ένα γενικό κοινωνικό κλίμα αβεβαιότητας που προκαλεί η οικονομική κρίση».
Τον Ιανουάριο ο Ζούρος υπέγραψε συμβόλαιο με τη Ζάλγκιρις Κάουνας, ομάδα του Λιθουανικού Πρωταθλήματος Καλαθοσφαίρισης, μέχρι το καλοκαίρι του 2011. Με τον τρόπο αυτό έγινε ο πρώτος Έλληνας προπονητής ομάδας του εξωτερικού, η οποία αγωνίζεται στην Euroleague. Στις 13 Φεβρουαρίου 2011 κατέκτησε τον πρώτο του τίτλο με τη Ζάλγκιρις, η οποία κέρδισε τη Λιέτουβος Ρίτας με 81-69 στον τελικό του Κυπέλλου Λιθουανίας. Μέσα στην ίδια χρονιά κατέκτησε επίσης το Πρωτάθλημα Λιθουανίας, καθώς και το Πρωτάθλημα της Βαλτικής Λίγκας. Η λήξη της συνεργασίας του με την ομάδα έλαβε τέλος τον Οκτώβριο του 2011, εφόσον ήρθε σε ρήξη με τον τότε ιδιοκτήτη της ομάδας, Βλαντιμίρ Ρομανόφ. Στις 4 Μαρτίου 2011 η Ελληνική Ομοσπονδία Καλαθοσφαίρισης προχώρησε στην ανακοίνωση της ανάληψης της τεχνικής ηγεσίας της Εθνικής Ελλάδος Ανδρών από τον Ζούρο μέχρι τους Ολυμπιακούς Αγώνες του 2012. Από τη θέση αυτή απομακρύνθηκε μετά την αποτυχία της ομάδας να περάσει - μάλλον αναπάντεχα - με επιτυχία το Προολυμπιακό Τουρνουά.
Στις 27 Φεβρουαρίου 2012, ο Ζούρος προσελήφθη στην τεχνική ηγεσία της Αναντολού Εφές αποτελώντας τον πρώτο Έλληνα προπονητή που αναλαμβάνει ανδρική ομάδα της Τουρκίας (ο Τζώρτζης Δικαιουλάκος έχει αναλάβει τη γυναικεία ομάδα της Φενερμπαχτσέ). Η ομάδα έφτασε στη σειρά των τελικών, χάνοντας ωστόσο το Πρωτάθλημα Τουρκίας από τη Μπεσίκτας. Μετά το τέλος της περιόδου η Εφές έκανε πρόταση ανανέωσης συμβολαίου στο Ζούρο, ο οποίος εν τέλει αρνήθηκε την πρόταση, καθώς βρισκόταν σε συζητήσεις για την ανάληψη της τεχνικής ηγεσίας του Ολυμπιακού.
Την άνοιξη του 2013 ο προπονητής απέρριψε την προσφορά για τριετές συμβόλαιο από την Ομοσπονδία της Κίνας για τη θέση του ομοσπονδιακού τεχνικού της ανδρικής ομάδας της χώρας, επικαλούμενος οικογενειακούς λόγους. Εν τέλει το συμβόλαιο αυτό υπέγραψε ο Παναγιώτης Γιαννάκης. Από την πλευρά του ο Ζούρος επέστρεψε στον πάγκο της λιθουανικής Ζάλγκιρις, διαδεχόμενος τον Ζοάν Πλάθα. Εντούτοις η δεύτερη θητεία του στο σύλλογο έληξε πολύ σύντομα, στα τέλη Οκτωβρίου του 2013, εξαιτίας σειράς κακών αποτελεσμάτων.
Το Δεκέμβριο του 2014 ο Ζούρος επέστρεψε στο Πρωτάθλημα Τουρκίας, έχοντας αναλάβει την Τόφας Μπούρσα, ομάδα με έδρα την πόλη της Προύσας. Καθώς ο σύλλογος απέτυχε να απομακρυνθεί από τη ζώνη του υποβιβασμού η συνεργασία των δύο πλευρών ολοκληρώθηκε πριν τη λήξη της περιόδου, στα μέσα Απριλίου του 2015. Το Φεβρουάριο του 2016 υπέγραψε συμβόλαιο συνεργασίας με την Εθνική Ομάδα της Γεωργίας.
Στις 25 Ιουνίου 2019, επέστρεψε στο ελληνικό πρωτάθλημα, αφού υπέγραψε συμβόλαιο συνεργασίας με την ομάδα του Γ.Σ. Περιστερίου μέχρι το 2021. Στις 29 Νοεμβρίου 2019, απομακρύνθηκε από τον πάγκο του Περιστερίου.
Στις 7 Νοεμβρίου 2021, ανακοινώθηκε από τον Προμηθέα Πατρών. Στις 18 Απριλίου 2022, αποτέλεσε παρελθόν από τον Προμηθέα.
Εξωτερικοί σύνδεσμοι
Κατηγορία:Έλληνες προπονητές καλαθοσφαίρισης Κατηγορία:Προπονητές καλαθοσφαίρισης Εθνικής Ελλάδας Κατηγορία:Προπονητές καλαθοσφαίρισης Εθνικής Γεωργίας Κατηγορία:Προπονητές καλαθοσφαίρισης Πανιωνίου Κατηγορία:Προπονητές καλαθοσφαίρισης Περιστερίου Κατηγορία:Προπονητές καλαθοσφαίρισης Εθνικού Πειραιώς Κατηγορία:Προπονητές καλαθοσφαίρισης Παλαιού Φαλήρου Κατηγορία:Προπονητές καλαθοσφαίρισης Σπόρτιγκ Κατηγορία:Προπονητές καλαθοσφαίρισης Αμαρουσίου Κατηγορία:Προπονητές καλαθοσφαίρισης Νήαρ Ηστ Κατηγορία:Προπονητές καλαθοσφαίρισης Άρη Κατηγορία:Προπονητές καλαθοσφαίρισης Πανελληνίου Κατηγορία:Προπονητές καλαθοσφαίρισης λιβανέζικων συλλόγων Κατηγορία:Προπονητές καλαθοσφαίρισης γαλλικών συλλόγων Κατηγορία:Προπονητές καλαθοσφαίρισης Ζάλγκιρις Κάουνας Κατηγορία:Προπονητές καλαθοσφαίρισης τουρκικών συλλόγων Κατηγορία:Προπονητές καλαθοσφαίρισης μαυροβουνιακών συλλόγων Κατηγορία:Προπονητές καλαθοσφαίρισης Ολυμπιακού Πειραιώς Κατηγορία:Προπονητές καλαθοσφαίρισης Προμηθέα Πατρών
Άντριου Μπετς
Ο Άντριου Μπετς, γεννημένος στις 11 Μαΐου 1977, είναι Βρετανός πρώην διεθνής καλαθοσφαιριστής, ο οποίος αγωνιζόταν στην θέση του σέντερ.
Βιογραφία
Ο Μπετς ξεκίνησε την καριέρα του από το εφηβικό τμήμα των Λέστερ Ράιντερς της Αγγλίας και αγωνίστηκε στο κολεγιακό πρωτάθλημα των ΗΠΑ με το πανεπιστήμιο του Λονγκ Άιλαντ από το 1994 ως το 1997 και για μία ακόμη σεζόν στο πανεπιστήμιο του Λονγκ Μπιτς της Καλιφόρνια. Στην τελευταία του σεζόν, πέτυχε 393 πόντους σε 21 αγώνες, με μέσους όρους 18,7 πόντων και 10,1 ριμπάουντ ανά αγώνα.
Παρά το γεγονός ότι έγινε ντραφτ για το ΝΒΑ στο # 50 από τους Σάρλοτ Χόρνετς, υπέγραψε στην Τιμσίστεμ Μπολόνια, αγωνιζόμενος σε 19 αγώνες της σεζόν 1998-99 με μέσους όρους 3,9 πόντων και 3,7 ριμπάουντ. Για την επόμενη σεζόν, μεταγράφηκε στην Ρέτζιο Εμίλια, όπου βελτιώθηκαν τα ποσοστά του με 11,7 πόντους και 7,4 ριμπάουντ ανά αγώνα, ενώ ο μέσος χρόνος συμμετοχής του αυξήθηκε στα 31 λεπτά από τα 13 της προηγούμενης χρονιάς.
Το 2000-01, αγωνίστηκε με την ομάδα της Ρεάλ Μαδρίτης στην διοργάνωση της Ευρωλίγκα, όπου σε 18 παιχνίδια είχε 11,8 πόντους και 6,8 ριμπάουντ, με τους Ισπανούς να φθάνουν ως την προημιτελική φάση της διοργάνωσης.
Την ίδια χρονιά μεταγράφηκε στην ΑΕΚ, στην οποία αγωνίστηκε ως το 2003, κατακτώντας το κύπελλο Ελλάδας του 2001 και το πρωτάθλημα Ελλάδας του 2002.
Το καλοκαίρι του 2003, υπέγραψε στην Ταού Κεράμικα με την οποία κατέλαβε την τρίτη θέση στο ισπανικό πρωτάθλημα το 2004 και την δεύτερη την επόμενη σεζόν. Επίσης, κατέκτησε το κύπελλο Ισπανίας του 2004 και αγωνίστηκε στην Ευρωλίγκα.
Το 2005, συμφώνησε με την Ζουβεντού Μπανταλόνα, με την οποία είχε 8,2 πόντους και 5,1 ριμπάουντ στην πρώτη του χρονιά, κατά την οποία η ισπανική ομάδα κατέκτησε την ευρωπαϊκή διοργάνωση του EuroChallenge. Το 2006-07, η Μπανταλόνα συμμετείχε στην διοργάνωση της Ευρωλίγκα και ο Μπετς είχε μέσους όρους 6,6 πόντων και 4,2 ριμπάουντ σε σύνολο 41 αγώνων σε πρωτάθλημα και Ευρώπη.
Τις δύο τελευταίες χρονιές της επαγγελματικής του καριέρας έπαιξε στην ουκρανική Μπουντιβέλνικ και την ισπανική Σαν Σεμπαστιάν.
Παράλληλα με την δραστηριότητα του σε επίπεδο συλλόγων, αγωνίστηκε για μεγάλο χρονικό διάστημα στην εθνική ομάδα της Μεγάλης Βρετανίας, ξεκινώντας από την ηλικία των 19 ετών.
Σάκης Αρναούτογλου
Ο Σάκης Αρναούτογλου (Θεσσαλονίκη, 13 Δεκεμβρίου 1971) είναι Έλληνας παρουσιαστής δελτίων καιρού.
Βιογραφία
Βραβευμένος στα "ΠΡΟΣΩΠΑ 2008" ως καλύτερος παρουσιαστής καιρού της Ελλάδας ήταν ο πρώτος που έφερε κυρίως από το 2003 καινοτόμες ιδέες στην παρουσίαση των δελτίων καιρού στην Ελλάδα, παρουσιάζοντας για πρώτη φορά αρχικά μέσα από την συχνότητα της ΕΡΤ3 χάρτες και υψόμετρα χιονόπτωσης και σήματα προειδοποίησης επικίνδυνων καιρικών φαινομένων, μεταξύ άλλων.
Στις ευρωεκλογές του 2019 ήταν υποψήφιος ευρωβουλευτής με το Κίνημα Αλλαγής. Από το Νοέμβριο του 2022 έχει αναλάβει αναπληρωτής γραμματέας του Τομέα Πολιτικής Προστασίας του ΠΑ.ΣΟ.Κ. - ΚΙΝ.ΑΛ..
Ο Σάκης Αρναούτογλου στα ΜΜΕ αναφέρεται συχνά ως μετεωρολόγος, κάτι που δεν ισχύει αφού δεν έχει πτυχίο μετεωρολογίας. Ο ίδιος σε συνεντευξή του είπε: "Η ζωή καθώς και προσωπικοί λόγοι τα έφεραν έτσι που παρότι προσπάθησα δεν τα κατάφερα να πάρω τον τίτλο του μετεωρολόγου και έπρεπε να σπουδάσω κάτι άλλο προκειμένου να ζήσω. Παρακολούθησα όμως για κάποιο διάστημα μαθήματα Γενικής Μετεωρολογίας στο Αριστοτέλειο Πανεπιστήμιο".
Είναι αδελφός του παρουσιαστή Γρηγόρη Αρναούτογλου.
Σπουδές
1993-1997: Σπουδές: Μετάφραση-Διερμηνεία στο Sprachen & Dolmetscher Institut München (ιδιωτικό ίδρυμα μεταφραστών) της Γερμανίας.
2001-2002: Μαθήματα Γενικής Μετεωρολογίας σε προπτυχιακό επίπεδο, μαζί με τους 2ετείς φοιτητές του Τμήματος Γεωλογίας του ΑΠΘ κατά το χειμερινό εξάμηνο τους Ακαδημαικού έτους 2001-2002. Μαθηματα Συνοπτικής Μετεωρολογίας στο Πρόγραμμα Μεταπτυχιακών Σπουδών (ΠΜΣ) στην Μετεωρολογία και Κλιματολογία του Τμήματος Γεωλογίας του ΑΠΘ κατά το θερινό εξάμηνο του Ακαδημαϊκού έτους 2001-2002. Δεν αποκτήθηκε προπτυχιακός ή μεταπτυχιακός τίτλος σπουδών.
Εργασία
1998 - 1999: Στο Γενικό Προξενείο της Ελλάδας Γραφείο Τύπου & Πληροφοριών Μονάχου ως μεταφραστής γενικού και ειδικού περιεχομένου μαζί με επισκοπήσεις γερμανικού ημερησίου τύπου στα ελληνικά που περιελάμβαναν πολιτικά και οικονομικά δημοσιεύματα.
2002: Επιμέλεια - Παρουσίαση Δελτίου καιρού ΕΡΤ 3
2006-2008¨Επιμέλεια- σύνταξη του δελτίου καιρού στην εφημερίδα ΑΓΓΕΛΙΟΦΟΡΟΣ Θεσ/νικης
2009: Επιμέλεια - σύνταξη και παρουσίαση του δελτίου καιρού στον ραδιοφωνικό σταθμό CITY- Αθηνών, και στην εφημερίδα ΤΟ ΕΘΝΟΣ ΤΗΣ ΚΥΡΙΑΚΗΣ
2010: Δημοσιογράφος, Μέλος της ΕΣΗΕΜΘ
2013-2014¨ Επιμέλεια και παρουσίαση του δελτίου καιρού στον τηλεοπτικό σταθμό ΑLPHA καθώς και στη διαδικτυακή ενημερωτική ιστοσελίδα του κ. Νικου Χατζηνικολάου, enikos.gr
2015 - : Επιμέλεια και παρουσίαση δελτίων καιρού ολόκληρης της δημόσιας Ελληνικής Ραδιοφωνίας - Τηλεόρασης ΄ΕΡΤ1, ΕΡΤ2, ΕΡΤ3 και ΕΡΑ
Μέλος
2017: Μέλος της International Association of Broadcast Meteorology (IAMB).
Παραπομπές
Κατηγορία:Έλληνες παρουσιαστές
Αλόννησος
Ονομασία
Ένα άλλο ενδεχόμενο για το νησί που στην αρχαιότητα ονομαζόταν Αλόννησος είναι πως πρόκειται για το κοντινό νησί της Κυρά Παναγιάς προς τα βόρειοανατολικά ή για τον σημερινό Άγιο Ευστράτιο.
Ιστορία
Το νησί κατά την αρχαιότητα, ονομαζόταν Ίκος, ενώ Αλόννησο οι αρχαίοι Έλληνες αποκαλούσαν κάποιο από τα γειτονικά νησιά, πιθανώς την σημερινή Κυρά Παναγιά ή τον σημερινό Άγιο Ευστράτιο.
Η νήσος Ίκος, και σημερινή Αλόννησος, παρουσιάζει την πιο μακραίωνη ιστορία ανθρώπινης παρουσίας στο Αιγαίο. Η πρώτη ανθρώπινη κατοίκηση της Αλοννήσου τοποθετείται στη Μέση Παλαιολιθική εποχή, τότε που πιθανολογείται ότι το νησί ήταν ενωμένο με τα άλλα νησιά και τη Θεσσαλία. Την περίοδο 1969-1970, οι ανασκαφές που διεξήχθησαν από τον Δημήτρη Θεοχάρη στη νοτιοδυτική παραλία της Αλοννήσου (απέναντι από τη χερσόνησο Κοκκινόκαστρο), πάνω στο μικρό νησί Βράχος, έφεραν στο φως για πρώτη φορά λείψανα χρονολογημένα στη Μέση Νεολιθική εποχή (5.000-4.000 π.Χ.). Αποκαλύφθηκαν άφθονα εργαλεία, απολεπίσματα από σκληρό ασβεστόλιθο και απολιθωμένα οστά μεγάλων ή μικρότερων θηλαστικών του Πλειστόκαινου. Σύμφωνα με τις έρευνες πρόκειται πιθανότατα για θέση στην οποία στάθμευαν οι κυνηγοί της Μέσης Παλαιολιθικής εποχής (100.000-33.000 π.Χ.), για να κατασκευάσουν τα λίθινα εργαλεία τους, να διαμελίσουν τα θηράματά τους και να καθαρίσουν τα δέρματα των ζώων.
Σε πολλά σημεία της νοτιοανατολικής κυρίως πλευράς της νήσου, μεταξύ των οποίων η χερσόννησος Κοκκινόκαστρο και η νησίδα Μικρό Κοκκινόκαστρο, οι θέσεις Λεπτός Γιαλός, Γλύφα κ.α, διαπιστώνεται η παρουσία ευρημάτων που χρονολογούνται από τη Μέση Παλαιολιθική έως και τη Μεσολιθική εποχή. Κατάλοιπα εγκαταστάσεων υπάρχουν στη νησίδα Μικρό Κοκκινόκαστρο και αλλού, ενώ τάφος της γεωμετρικής περιόδου βρέθηκε στη βόρεια πλευρά της νήσου, στη θέση Άγιος Κωνσταντίνος, από τον οποίο πιθανόν προέρχεται μία ακέραιη οινοχόη με γραπτή διακόσμηση. Τα παλαιολιθικά ευρήματα της Αλοννήσου που εντοπίστηκαν στη μικρή νησίδα απέναντι από το Κοκκινόκαστρο είναι τα αρχαιότερα λείψανα ανθρώπινης παρουσίας στο Αιγαίο.
Η παράδοση αναφέρει ότι οι Κρήτες, κατά τη διάρκεια της μινωικής θαλασσοκρατίας στο Αιγαίο (16ος αι. π.Χ.), ίδρυσαν αποικίες στην Πεπάρηθο (σημερινή Σκόπελο) και στην Ίκο, με αρχηγό το μυθικό ήρωα Στάφυλο. Την εποχή αυτή άρχισε και η καλλιέργεια της ελιάς και της αμπέλου στο νησί. Η μινωική αποικία, όμως, αργότερα απέκτησε μυκηναϊκό χαρακτήρα. Η μυκηναϊκή πόλη τοποθετείται στη σημερινή θέση Κοκκινόκαστρο, στην ανατολική πλευρά του νησιού.
Στο τέλος της Μυκηναϊκής εποχής πήγε στην Αλόννησο ο πατέρας του Αχιλλέα, ο Πηλέας, ο οποίος φιλοξενήθηκε από το φίλο του, βασιλιά Μολήνο. Έμεινε εκεί έως το τέλος της ζωής του και, σύμφωνα με την παράδοση, στο νησί υπήρχε ο τάφος του μυθικού βασιλιά των Μυρμιδόνων.
Από την αρχαιότητα ο έλεγχος της ευρύτερης περιοχής εξασφάλιζε στην Αλόννησο σημαντική πολιτική, στρατιωτική και οικονομική ισχύ. Από εκεί περνούσε, ήδη από τα προϊστορικά χρόνια, ο εμπορικός δρόμος του οψιανού, των μετάλλων, του κρασιού, του λαδιού και των άλλων εισαγόμενων και εξαγόμενων προϊόντων. Τον ίδιο δρόμο ακολούθησαν και οι Αργοναύτες προς τη Μαύρη Θάλασσα, καθώς και οι Μυκηναίοι του Τρωικού Πολέμου.
Στην εποχή του Σιδήρου, οι φημισμένοι Χαλκιδείς ναυτικοί, στην πορεία τους προς τη Χαλκιδική, ίδρυσαν αποικίες στην Αλόννησο, στη Σκόπελο και στη Σκιάθο.
Ιστορικά είναι βέβαιο ότι οι Γεωμετρικοί χρόνοι βρήκαν την Ίκο υπό την εξουσία των Δολόπων. Οι Δόλοπες, που αποτελούσαν τμήμα της φυλής των Πελασγών, με τον καιρό μετατράπηκαν σε επικίνδυνους πειρατές και έγιναν μάστιγα ολόκληρου του Αιγαίου. Για την αντιμετώπισή τους, κινήθηκε αργότερα ο αθηναϊκός στόλος υπό τη διοίκηση του Κίμωνα, ο οποίος τους κατατρόπωσε και προσάρτησε όλα τα νησιά στην Αθήνα. Έτσι, το 476 π.Χ., το νησί προσχώρησε στην Α' Αθηναϊκή Συμμαχία.
Κατά την Κλασική εποχή, η Ίκος είχε μάλλον δύο πόλεις. Άλλωστε, ο γεωγράφος Σκύλαξ ο Καρυανδεύς τον 5ο αιώνα π.Χ. την ονομάζει «Δίπολιν». Η μία πόλη βρισκόταν στη χερσόνησο Κοκκινόκαστρο, όπου σώζεται τμήμα τείχους κλασικών χρόνων, και η άλλη πόλη τοποθετείται στη θέση Άγιος Ιωάννης, κοντά στο σημερινό Χωριό ή Παλιά Αλόννησος, όπου δεν υπάρχουν ορατά ίχνη κτισμάτων, έχει εντοπιστεί όμως και εν μέρει ανασκαφεί νεκροταφείο κλασικών χρόνων. Αρκετές ακόμα κώμες, οχυρωμένες αγροικίες με στρογγυλούς πύργους και άλλες αγροτικές εγκαταστάσεις κλασικών κυρίως, αλλά και ελληνιστικών, χρόνων εντοπίζονται σε διάφορα σημεία της κεντρικής και βόρειας πλευράς της Αλοννήσου, όπως στις θέσεις Ράχες, Καστράκι, Καρμπίτσες και άλλες.
Την Κλασική περίοδο η γεωγραφική θέση του νησιού ήταν ιδιαίτερα σημαντική, γεγονός που επιβεβαιώνεται και από το πλήθος των αρχαίων ναυαγίων που έχουν εντοπιστεί στην περιοχή. Το νησί φημιζόταν τότε για την καλλιέργεια της αμπέλου και το εκλεκτό κρασί του, που εξαγόταν μέσα σε αμφορείς, οι οποίοι σε μία από τις δύο λαβές τους έφεραν την επιγραφή «ΙΚΙΩΝ».
Η σπουδαία θέση της Αλοννήσου την κατέστησε βάση του αθηναϊκού στόλου κατά τη διάρκεια της διαμάχης με τον Φίλιππο Β΄ της Μακεδονίας. Ο Φίλιππος κατέλαβε την αρχαία Αλόννησο και, εκδιώκοντας τους πειρατές, εγκατέστησε στρατιωτική φρουρά και ίδρυσε την πρώτη του στρατιωτική βάση στο Αιγαίο.
Όταν συγκροτήθηκε η αντιμακεδονική συμμαχία, ο Μακεδόνας βασιλιάς πρόσφερε στους Αθηναίους, μεταξύ άλλων, και την Αλόννησο. Εκείνοι, ωστόσο, απέκρουσαν τις προτάσεις του, λέγοντας ότι δεν ήταν δυνατόν να παραχωρήσει ο Φίλιππος στους Αθηναίους έδαφος που ανήκε στην Αθηναϊκή Συμμαχία. Στη συνέχεια, ενέκριναν και βοήθησαν ένοπλες ενέργειες εναντίον των εδαφών του Φιλίππου.
Στα λιμάνια της αρχαίας Ίκου, της Περιστέρας και της Κυρά Παναγιάς έβρισκαν καταφύγιο στα ελληνιστικά και ρωμαϊκά χρόνια εμπορικά πλοία και στόλοι. Ωστόσο, στο τέλος των ελληνιστικών χρόνων φαίνεται ότι η Ίκος είχε περιπέσει σε μαρασμό. Οι Ρωμαίοι, στην προσπάθειά τους να ελέγξουν τον πανάρχαιο θαλάσσιο δρόμο, κατέλαβαν την περιοχή το 199 π.Χ., πολύ πιο νωρίς από την ηπειρωτική Ελλάδα, ενώ ο Φίλιππος Ε΄ της Μακεδονίας, κατά τη διάρκεια των πολεμων εναντίον των Ρωμαίων, προκάλεσε πολλές καταστροφές στο νησί.
Κατά τον εμφύλιο ρωμαϊκό πόλεμο, ο Μάρκος Αντώνιος δώρισε την περιοχή, μαζί με άλλη νησιά του Αιγαίου, στην Αθήνα, με σκοπό τον προσεταιρισμό της. Την εποχή αυτή, σύμφωνα με μαρτυρία του Φιλόστρατου, ολόκληρη η νήσος αποτελούσε έναν απέραντο αμπελώνα που βρισκόταν στην κατοχή του Πεπαρήθιου αμπελουργού Ύμναιου από την Πεπάρηθο.
Στο εξής δεν υπάρχει καμία σχεδόν πληροφορία για την ιστορία της Ίκου έως την Άλωση της Κωνσταντινούπολης από τους Φράγκους (1204). Τότε η Αλόννησος, όπως και τα γειτονικά νησιά, περιήλθε στην κατοχή των Φράγκων, ενώ, μαζί με τη Σκόπελο, αποτέλεσε φέουδο εναλλασσόμενων κατακτητών.
Τελικά, το 1538 ο οθωμανικός στόλος υπό τον Χαϊρεντίν Μπαρμπαρόσα επέβαλε την οθωμανική κυριαρχία στο νησί. Κατά τη διάρκεια της επανάστασης του 1821 και κατά τα πρώτα χρόνια της απελευθέρωσης του ελληνικού έθνους, κατέφυγαν στην Αλόννησο Έλληνες από διάφορα μέρη της Ελλάδας. Αυτοί, μαζί με τους αυτόχθονες του νησιού, αποτέλεσαν τον πρώτο πυρήνα του σημερινού πληθυσμού της Αλοννήσου.
Μετά την απελευθέρωση των Σποράδων (1830), οπότε δόθηκε στην Αλόννησο η σημερινή ονομασία της, αναπτύχθηκε οικονομική δραστηριότητα στους τομείς της γεωργίας, της ξυλογλυπτικής και του εμπορίου. μικρογραφία|Εκκλησία του Χριστού (17ος αιώνας), Χώρα Αλοννήσου|237x237εσ Ο Β΄ Παγκόσμιος Πόλεμος ανέκοψε τους ρυθμούς ανάπτυξης. Στις 9 Μαρτίου του 1965, στις 9.30 το βράδυ, ισχυρός σεισμός στο υπέδαφος του Βόρειου Ευβοϊκού Κόλπου έγινε αισθητός σε σχεδόν ολόκληρη την ηπειρωτική Ελλάδα, από την Πελοπόννησο μέχρι την Αλεξανδρούπολη. Τις μεγαλύτερες καταστροφές υπέστη η Αλόννησος, η οποία ουσιαστικά ισοπεδώθηκε. Το μικρό νησί των 2.000 τότε κατοίκων θρήνησε δύο νεκρούς, γυναίκες ηλικιωμένες που δεν πρόλαβαν να βγουν από τα σπίτια τους που κατέρρευσαν. Οι υλικές ζημιές, ωστόσο, ήταν τεράστιες. Ελάχιστα ήταν τα σπίτια που δεν είχαν καταρρεύσει πλήρως ή καταστεί «επικινδύνως ετοιμόρροπα» ενώ -ένδειξη τόσο του χάους που προκάλεσε ο σεισμός όσο και της κατάστασης της Ελλάδας- οι αρχές της Μαγνησίας δεν πληροφορήθηκαν την καταστροφή παρά πολλές ώρες αργότερα, στις τέσσερις το πρωί της επομένης. Οι προσπάθειες αποκατάστασης των σεισμόπληκτων άρχισαν σχεδόν αμέσως, αλλά τα πρώτα εφόδια δεν έφτασαν στο νησί παρά την επομένη. Μέχρι τότε, οι σεισμόπληκτοι έμειναν εντελώς αβοήθητοι. Ύστερα από ανάπαυλα λίγων ημερών, στις 14 Μαρτίου, ένας νέος σεισμός με το ίδιο επίκεντρο ολοκλήρωσε την καταστροφή, πλήττοντας αυτή τη φορά και τη Σκόπελο, χωρίς να υπάρξουν άλλα ανθρώπινα θύματα.
Γεωμορφολογία
Η Αλόννησος είναι το τρίτο σε μέγεθος νησί των Σποράδων. Ο κύριος όγκος της Αλοννήσου αποτελείται από ασβεστόλιθους, στο νοτιοδυτικό όμως τμήμα του νησιού παρατηρούνται λιμναίες αποθέσεις της Νεοτέρας Τριτογενούς, οι οποίες καλύπτονται από ασβεστόλιθο, πάνω στον οποίο συχνά επικάθονται κροκαλοπαγή πετρώματα, καλυπτόμενα από ερυθρωπές μάργες του Ποντίου. Η διαπίστωση αυτή εξηγεί την παρουσία παλαιολιθικών σταθμών κατά μήκος μιας πεδινής λωρίδας της Αλοννήσου και άφθονων θηραμάτων. μικρογραφία|240x240εσ|Η «Μπλε Σπηλιά», Βορειοανατολική Αλόννησος Μορφολογικά η νήσος διακρίνεται στη βόρεια ορεινή και νότια πεδινή ζώνη. Κυριότερες κορυφές είναι τα υψώματα Γελαδάρα (456 μ.) και Κουβούλι (475 μ.), τα οποία μαζί με εκείνα της Σκοπέλου αποτελούν ένα συνεχές ορεινό τόξο. Στο νότιο μέρος, που είναι πεδινό, βρίσκονται και οι οικισμοί, στις δε άγριες και βραχώδεις ακτές του υπάρχουν σπήλαια που φωλιάζουν φώκιες και αγριοπερίστερα. Επίσης πάνω στη νήσο και στις γύρω νησίδες εντοπίζονται αγριοκάτσικα όμοια με τα λεγόμενα «κρι-κρι» της Κρήτης, της Αντιμήλου και της Σύμης. Στη βορειοανατολική Αλόννησο, βορειότερα της παραλίας Στροβίλι, απέναντι από το ακρωτήριο Παλιοφάναρο του νησιού Περιστερά, βρίσκεται η «Μπλε Σπηλιά». Η προσέγγισή της είναι εφικτή μόνο από τη θάλασσα και λέγεται επίσης «σπηλιά Παπανικολή» γιατί εκεί έβρισκε καταφύγιο το ομώνυμο υποβρύχιο στα χρόνια του πολέμου.
Η Αλόννησος αποτελεί έναν από τους ωραιότερους βιότοπους στην Ελλάδα. Χάρη στο Εθνικό Θαλάσσιο Πάρκο Σποράδων, που λειτουργεί στο βόρειο άκρο της νήσου, χαίρει εκτεταμένης περιβαλλοντικής προστασίας.
Οικοσύστημα
μικρογραφία|Φθινοπωρινό ρείκι (Erica manipuliflora), Αλόννησος, Σποράδες, Θεσσαλία|218x218εσ Η βλάστηση αποτελείται κυρίως από πυκνή μεσογειακή μακία. Επιπλέον, στο νοτιοδυτικό τμήμα του νησιού κυριαρχούν τα πευκόδαση χαλέπιου πεύκης (Pinus halepensis), ενώ στο βορειοανατολικό τμήμα η φρυγανική βλάστηση και τα δάση αριάς (Quercus ilex). Σε όλο το νησί υπάρχουν και πολλοί ελαιώνες, ειδικότερα στα χαμηλά υψόμετρα κοντά σε κατοικημένες περιοχές. Τα κυρίαρχα είδη στη μακία βλάστηση της Αλοννήσου είναι το πουρνάρι (Quercus coccifera), η κουμαριά (Arbutus unedo), το φθινοπωρινό ρείκι (Erica manipuliflora), ο σχίνος (Pistacia lentiscus) και το θαμνοκυπάρισσο (Juniperus phoenicea). Αλλά, κοινά είδη, είναι η τερέβινθος (Pistacia terebinthus), ο θάμνος (Sarcopoterium spinosum), το θυμάρι (Thymbra capitata), η λαδανιά (Cistus creticus) και άλλα.